**פרוטוקול ישיבת ועדת כספים מס' 19 מתאריך 28.1.16**

**נוכחים:** מוטי ששון - יו"ר הועדה, זוהר נוימרק, ראובן קייקוב, מורן ישראל.

**נעדרים:** רוק מאיר, חיים סברלו, יוליה מלינובסקי, עמוס ירושלמי, איציק תורג'ימן.

**נוכחים נציגי גזברות:** וידבסקי- גזבר העיריה, רחמים בינוני- מנהל אגף תקציבים,

הדס חדד- עוזרת לחשב העירייה.

**נושאים לדיון:**

1. **הדו"ח הכספי המבוקר לשנת 2014**

יצחק וידבסקי גזבר העירייה הציג את הדו"ח הכספי לשנת 2014.

מפנה לנתונים בהקדמה.

השנה הסתיימה בעודף 2.073 מליון ₪.

ע'מ ח'- עומס מלוות –ירד בשנת 2014 לעומת שנת 2013.

ב 2015 נלקחו הלוואות בסך של כ- 70 מליון ₪,מביא את שיעורן ל- 9.1% מהתקציב

הרגיל.

**דיון:**

**ישראל מורן**- האם ההלוואות החדשות מאושרות ע"י המועצה?

**יצחק וידבסקי**- הלוואה עוברת אישור של המועצה במסגרת אישור התב"ר .

**מוטי ששון** - אפשר לקחת עד 60% מימון בהלוואות מסך התקציב הרגיל, העירייה

עומדת באחוז נמוך בהרבה מהמותר.

הלוואות נלקחות עבור הקמת מבני ציבור, פיתוח שטחי ציבור ורכישת נכסים.

**ישראל מורן**- האם יש מקרים של גביית היטל השבחה פעמיים על יחידת דיור ?

**יצחק וידבסקי** - לא. אנו גובים פעם אחת בלבד.

**ראובן קייקוב**- מה היקף הסכומים של החזרת היטלי השבחה?

**יצחק וידבסקי** - לא סכום משמעותי מסה"כ הגביה.

**ישראל מורן**- מה היקף התביעות המשפטיות?

**יצחק וידבסקי** - יש הפרשות לתביעות משפטיות בדו"ח הכספי בסך של כ- 75 מליון ₪.

חלק מהתביעות ישולמו מתוך הפרשה זו וחלקן יסגרו ללא תשלום מצד העירייה.

**ישראל מורן**- השקעות הכספים נעשית דרך וועדת השקעות?

**יצחק וידבסקי** – כן, לפי חוזר מנכ"ל עד 25% אג"ח קונצרני מדרוג Aומעלה ו- 75% אג"ח ממשלתיות.

התשואה בשנת 2015 כ- 1%.

**ראובן קייקוב** - האם בעקבות ביקורת רו"ח חל שינוי בדו"ח השנתי?

**יצחק וידבסקי** - שינויים מועטים ושוליים.

**ראובן קייקוב**- כמה חובות מסופקים נמחקו בשנת 2014?

**יצחק וידבסקי**- נותן סקירה על דרך גביית חובות וחישובי הצמדה וריבית.

לדוגמא: חוב של בית מטבחיים שהיה במסגרת חובות מסופקים, נגבה בחלקו

והיתרה בוטלה.

מנהל הגבייה פועל בנמרצות לגביית החובות המסופקים.

**ראובן קייקוב**- מבקש לקבל את המידע כמה חובות מסופקים נמחקו בשנת 2014?

**יצחק וידבסקי** - המידע יועבר למועצה.

**ראובן קייקוב**- קיים חוסר ב- 8 משרות ברווחה מדוע?

**יצחק וידבסקי** - החוסר נובע מיציאות לחופשות לידה וחל"ת ומגיע להצטברות של מספר משרות בשנה.

**ראובן קייקוב**-חוסר ב 9 משרות בפיקוח עירוני?

**מוטי ששון** - קשה להשיג עובדים בשכר הנוכחי הנמוך.

**ראובן קייקוב**- במינהל החינוך עודף של 11 תקנים?

**רחמים בינוני**- העברה של כספים מצד העירייה עבור תגבור שעות, מעבר לדרישות משרד החינוך שהופכים למספר משרות נוסף.

**ישראל מורן**- מיהם העובדים בקליטת עליה?

**רחמים בינוני** - יינתן פירוט בהמשך על העובדים. (המידע הועבר בפועל ע"י מנהל אגף תקציבים למר מורן).

**מוטי ששון** - **נאשר את הדו"ח השנתי לשנת 2014**.

1. **עדכון תקציב רגיל שנת 2016**

**רחמים בינוני** - נותן סקירה על השינויים הנדרשים בתקציב הרגיל.

**מוטי ששון** - אין שאלות. **מאשרים עדכון לתקציב הרגיל**.

1. **עדכון תקציבי פיתוח שנת 2016**

**רחמים בינוני** - מבקש מהנוכחים להעלות שאלות בנוגע לטבלת ריכוז עדכון תקציבי הפיתוח.

**ראובן קייקוב**- מה מהות הכספים בקרנות בעלים?

**רחמים בינוני** - ההשתתפות של הבעלים בפיתוח: לדוגמא בגין פיתוח כבישים ומדרכות.

**ראובן קייקוב**- עבור מה נדרש תקציב לסמטת השלום?

**מוטי ששון** – עבור מעונות יום. פיתוח כבישים, מדרכה ותשתיות.

**ראובן קייקוב**- תקציב לתיקון מדיאטק 1.7 מ' ?

**מוטי ששון** - אלו כספים מיתרות של מפעל הפיס.

**ישראל מורן** - מוזיאון העיצוב-מהם השינויים הנדרשים בנכס ?

**מוטי ששון** - הפיכת חלק מהמשרדים לבית קפה וגלריה.

**ראובן קייקוב**- רכישת חלק מחלקה 152?

**מוטי ששון** - קניית זכויות במקרקעין ממחזיקים בנכס .

**ישראל מורן**- מבקש לקבל את רשימת כל נכסי העירייה?

**יצחק וידבסקי** - יועבר על ידי.

**מוטי ששון** - **מאשרים עדכון תקציבי פיתוח**.

**העתק**: חברי ועדת כספים.